CELEX: 32016D2365
Language: da
Date: 2016-12-19 00:00:00
Title: Kommissionens gennemførelsesafgørelse (EU, Euratom) 2016/2365 af 19. december 2016 om formularer til indberetning af svig og uregelmæssigheder med virkning for fordringer på traditionelle egne indtægter og til kontrol af traditionelle egne indtægter i henhold til Rådets forordning (EU, Euratom) nr. 608/2014

22.12.2016   
            
            
               DA
            
            
               Den Europæiske Unions Tidende
            
            
               L 350/24
            
         KOMMISSIONENS GENNEMFØRELSESAFGØRELSE (EU, Euratom) 2016/2365
   af 19. december 2016
   om formularer til indberetning af svig og uregelmæssigheder med virkning for fordringer på traditionelle egne indtægter og til kontrol af traditionelle egne indtægter i henhold til Rådets forordning (EU, Euratom) nr. 608/2014
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EU, Euratom) nr. 608/2014 af 26. maj 2014 om fastsættelse af gennemførelsesforanstaltninger til ordningen for Den Europæiske Unions egne indtægter (1), særlig artikel 5, stk. 2, og artikel 6, stk. 2,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I Kommissionens beslutning 97/245/EF, Euratom (2) fastsættes de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for egne indtægter.
            
         
               (2)
            
            
               Beslutning 97/245/EF, Euratom har sit eneste retsgrundlag i Rådets forordning (EF, Euratom) nr. 1150/2000 (3). Efter ikrafttrædelsen af Rådets afgørelse 2014/335/EU (4) er medlemsstaternes meddelelse af visse oplysninger til Kommissionen reguleret af to rådsforordninger: forordning (EU, Euratom) nr. 608/2014 og forordning (EU, Euratom) nr. 609/2014 (5). Det er derfor hensigtsmæssigt, at Kommissionen vedtager en særskilt gennemførelsesafgørelse for hver af disse forordninger. Bestemmelserne om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter, der er fastsat i beslutning 97/245/EF, Euratom, er medtaget i Kommissionens gennemførelsesafgørelse (EU, Euratom) 2016/2366 (6). Bestemmelserne om formularer og modeller til indberetning af svig og uregelmæssigheder med virkning for fordringer på traditionelle egne indtægter og om kontrol af traditionelle egne indtægter, der er fastsat i beslutning 97/245/EF, Euratom, bør medtages i denne afgørelse.
            
         
               (3)
            
            
               Tilfælde af svig og uregelmæssigheder bør indberettes på en struktureret måde.
            
         
               (4)
            
            
               Ifølge beslutning 97/245/EF, Euratom skal medlemsstaterne informere Kommissionen om, hvilke myndigheder eller organer der er ansvarlige for indberetningen. Det er nødvendigt at fastsætte, at medlemsstaterne også underretter Kommissionen om eventuelle ændringer i disse oplysninger.
            
         
               (5)
            
            
               For at sikre, at medlemsstaterne snarest muligt anvender de ændrede formularer, navnlig for så vidt angår den ændrede tilbageholdelsessats, bør denne afgørelse træde i kraft og finde anvendelse fra datoen for dens offentliggørelse.
            
         
               (6)
            
            
               Af overensstemmelseshensyn bør nærværende afgørelse og gennemførelsesafgørelse (EU, Euratom) 2016/2366 finde anvendelse fra samme dato —
            
         VEDTAGET DENNE AFGØRELSE:
   Artikel 1
   Medlemsstaterne anvender formularen i bilag I til denne afgørelse til en beskrivelse af konstaterede tilfælde af svig og uregelmæssigheder, der drejer sig om beløb på over 10 000 EUR, og formularen i bilag II til denne afgørelse til en meddelelse om situationen for så vidt angår de tilfælde af svig og uregelmæssigheder, som allerede er indberettet til Kommissionen, og som ikke tidligere har været omfattet af en bemærkning om inddrivelse, annullering eller ikkeinddrivelse, jf. artikel 5, stk. 1, i forordning (EU, Euratom) nr. 608/2014.
   Artikel 2
   Medlemsstaterne anvender formularen i bilag III til denne afgørelse til udarbejdelse af indberetningen om kontrol af traditionelle egne indtægter, der er nævnt i artikel 6, stk. 1, i forordning (EU, Euratom) nr. 608/2014.
   Artikel 3
   Medlemsstaterne informerer Kommissionen om, hvilke myndigheder eller organer der er ansvarlige for udarbejdelse og indsendelse af de beskrivelser og oplysninger, der er nævnt i artikel 1, og de indberetninger, der er nævnt i artikel 2. Medlemsstaterne underretter også Kommissionen om eventuelle ændringer i oplysningerne om myndighederne eller organerne.
   Artikel 4
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 19. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 168 af 7.6.2014, s. 29.
   
      (2)  Kommissionens beslutning 97/245/EF, Euratom af 20. marts 1997 om de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for Fællesskabernes egne indtægter (EFT L 97 af 12.4.1997, s. 12).
   
      (3)  Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2007/436/EF, Euratom om ordningen for Fællesskabernes egne indtægter (EFT L 130 af 31.5.2000, s. 1).
   
      (4)  Rådets afgørelse 2014/335/EU, Euratom af 26. maj 2014 om ordningen for Den Europæiske Unions egne indtægter (EUT L 168 af 7.6.2014, s. 105).
   
      (5)  Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (EUT L 168 af 7.6.2014, s. 39).
   
      (6)  Kommissionens gennemførelsesafgørelse (EU, Euratom) 2016/2366 af 19. december 2016 om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter i henhold til Rådets forordning (EU, Euratom) nr. 609/2014 (se side 30 i denne EUT).
   
      BILAG I
      
   
      BILAG II
      
   
      BILAG III